## Πέμπτη, 26 Μαρτίου 2020

**Καλημέρααα , παιδάκια μου!!!**

##  Εύχομαι εσείς και οι οικογένειές σας να είστε καλά. Από σήμερα ξεκινάμε μια διαφορετική εκπαίδευση « Εξ αποστάσεως...». Δε θα πω γι αυτό πολλά. Έχω την ίδια αγωνία με εσάς! Όμως αυτό που έχει σημασία είναι να διατηρήσουμε την επαφή μας με το σχολείο και να εργαστούμε στον βαθμό που μπορούμε και το επιτρέπουν οι συνθήκες...

##  Μην ξεχνάτε να ενημερώνεστε καθημερινά από την ιστοσελίδα του σχολείου για αυτά που σας αφορούν ( πρόγραμμα, ειδικότητες, μαθήματα κ.λ.π.) Βρισκόμαστε ήδη στην 3η εβδομάδα που είναι κλειστά τα σχολεία και όπως σίγουρα θα έχετε ενημερωθεί , θα πρέπει να είμαστε εξαιρετικά προσεκτικοί με τις εξόδους μας.  Ευκαιρία λοιπόν να ασχοληθούμε με δραστηριότητες! Για να μην αφήσουμε ανεκμετάλλευτο το χρονικό διάστημα των 2 εβδομάδων μέχρι το Πάσχα μπορούμε να ασχοληθούμε με κάποιες εργασίες, να κάνουμε εξάσκηση σε όσα ήδη ξέρουμε και φυσικά να γεμίσουμε τον χρόνο μας , μιας και οι ομαδικές βόλτες δυστυχώς (για το καλό μας , αλλά και όλων των υπολοίπων) πρέπει να αποφεύγονται.      Αυτό που θα χρειαστείτε είναι κάποια συσκευή που να έχει πρόσβαση στο ίντερνετ (υπολογιστής / κινητό) και διάθεση να εργαστείτε με έναν διαφορετικό τρόπο.

**Αγαπητοί γονείς**

 Αισθάνομαι την ανάγκη να επικοινωνήσω μαζί σας, πρώτα από όλα για να σας ρωτήσω αν είστε όλοι καλά, προσωπικά οι ίδιοι, οι οικογένειές σας, και οι οικογένειές τους! Εύχομαι μέσα από την καρδιά μου να είστε όλοι και όλες καλά και να φροντίζετε πρωτίστως να παραμείνετε υγιείς, ψύχραιμοι και υπεύθυνοι, ακολουθώντας τις οδηγίες που αφορούν στην τήρηση των κανόνων και των μέτρων για την αποφυγή της διασποράς του κορονοϊού και τη διατήρηση της υγείας όλων!

##  Μην ξεχάσετε την υποβολή της φόρμας για τη γονική συγκατάθεση προς το ΠΣΔ, η οποία είναι απαραίτητη για τη συνέχεια της εξ αποστάσεως εκπαίδευσης.

##  Για οποιοδήποτε πρόβλημα παρακαλώ να μη διστάσετε να επικοινωνήσετε μαζί μου.

**ΜΑΘΗΜΑ 1**

**ΑΝΘΟΛΟΓΙΟ σελ 193.**

Διονύσιος Σολωμός

**Οι ελεύθεροι πολιορκημένοι**

«Οι ελεύθεροι πολιορκημένοι» είναι ένα από τα σημαντικότερα ποιητικά

έργα του Διον. Σολωμού. Αποτελείται από τρία σχεδιάσματα, δηλαδή

προσχέδια, στα οποία ο ποιητής κατέγραψε τις σκέψεις του, χωρίς

ωστόσο να δώσει μια τελειωτική και ολοκληρωμένη σύνθεση. Στο Β’

σχεδίασμα, μέρος του οποίου αποτελεί το κείμενό μας, περιγράφεται η

τραγική θέση των πολιορκημένων στο Μεσολόγγι, την ώρα που το

φυσικό περιβάλλον βρίσκεται στην καλύτερη ώρα του. Είναι άνοιξη, η

ομορφιά κυριαρχεί παντού, ο τόπος σφύζει από ζωή. Ο πόνος κάτω από

τέτοιες συνθήκες είναι αβάσταχτος. Δεν είναι μόνο οι Τούρκοι που

αντιμάχονται τους σκελετωμένους ήρωες· και αυτή ακόμη η φύση, με

την ονειρεμένη ομορφιά της, τους κάνει να αμφιταλαντεύονται: να

μείνουν και να πέσουν, εκτελώντας το χρέος τους, ή να προσπαθήσουν

να φύγουν, για να χαρούν τη γλύκα της ζωής;

Ο Απρίλης με τον Έρωτα χορεύουν και γελούνε, κι όσ’ άνθια βγαίνουν

και καρποί τόσ’ άρματα σε κλειούνε\*.

Λευκό βουνάκι πρόβατα κινούμενο βελάζει, και μες στη θάλασσα βαθιά

ξαναπετιέται πάλι, π’ ολονυχτίς εσύσμιξε με τ’ ουρανού τα κάλλη. Και

μες στης λίμνης τα νερά, όπ’ έφθασε μ’ ασπούδα\*, έπαιξε με τον ίσκιο

της γαλάζια πεταλούδα, που ευώδιασε τον ύπνο της μέσα στον άγριο

κρίνο το σκουληκάκι βρίσκεται σ’ ώρα γλυκιά κι εκείνο. · Μάγεμα η

φύσις κι όνειρο στην ομορφιά και χάρη η μαύρη πέτρα ολόχρυση και το

ξερό χορτάρι. Με χίλιες βρύσες χύνεται, με χίλιες γλώσσες κρένει\*:

«Όποιος πεθάνει σήμερα χίλιες φορές πεθαίνει».

**Ερωτήσεις - Δραστηριότητες:**

**1. Να σχολιάσετε τον τελευταίο στίχο.**

**2. Να συγκρίνετε το περιεχόμενο του αποσπάσματος με τη φράση**

**«για δες καιρό που διάλεξε ο χάρος να με πάρει», που λέγεται ότι**

**είπε ο Αθανάσιος Διάκος, λίγο πριν πεθάνει, άνοιξη κι αυτός.**

**Γλωσσάρι**:

σε κλειούνε= σε κλείνουν

Ασπούδα=βιασύνη ,

κρένει =λέει

*Διαβάστε πολύ προσεκτικά το ποίημα. Δύο και τρεις φορές αν χρειάζεται.*

*Απαντήστε στο Τετράδιο Εργασιών Γλώσσας ή στον Η/Υ(word,κ.λ.π.) και στείλτε τις εργασίες στο e-mail μου μέχρι την Παρασκευή 27/3/2020 στις 10:00 .*

*Θα τις διαβάσω και ο καθένας από σας θα πάρει την αξιολόγησή του*,(*σχολιασμό), την καθορισμένη ώρα από το πρόγραμμα του σχολείου μας .Κρατήστε τις εργασίες σας σε φάκελο ή ηλεκτρονικό αρχείο. Θα το ζητήσω!!*

***Καλή αρχή και καλή επιτυχία!***

*1.Να σχολιάσετε τον τελευταίο στίχο.*

Δίχνει ποσο σκληρό ήταν αυτό που συνέβει και παράλληλα ποσο σημαντικός ήταν ο αγώνας αυτος.

2. Με ποιες λέξεις ή φράσεις αποδίδονται οι ιδιότητες του Απρίλη και με ποιες του Έρωτα.

Για τον Απρίλη είναι οι λέξεις η ομορφιά κυριαρχεί παντού,

ο τόπος σφύζει από ζωή. Και για τον Έρωτα χορεύουν και γελούνε.

3.Η λέξει για δες καιρό που διάλεξε ο χάρος να με παρει.

Δηλαδή δεν μπορώ να αγονιστώ για την πατρίδα.

4.Περιγράφεται η τραγική θέση των πολιορκημένων στο Μεσολόγγι, επίσης κρίνω την επιλογή τους σωστή γιατί κάποια στιγμή οι τούρκοι θα έμπαιναν στην πόλη και θα τους σκώτοναν οπότε θα ηταν το ίδιο αποτέλεσμα.